బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Ali Raza: బిగ్ బాస్ 3 విన్నర్ అలీ రజానా? కోపిష్ఠికి టైటిల్ ఏ లెక్కన?
బిగ్ బాస్ ఇంకా రెండు నెలలపైనే ఉంది. 16 మందిలో ఐదుగురు బ్యాగ్ సర్దేసినా ఇంకా 11 మంది టైటిల్‌ కోసం నువ్వా నేనా అని పోటీ పడుతున్నారు. ఒక వైపు శ్రీముఖి టైటిల్ ఫేవరేట్‌గా బిగ్ బాస్ హౌస్‌కి వస్తే.. వరుణ్ సందేశ్ సతీసమేతంగా గేమ్‌ని షురూ చేశాడు. వీళ్లు కాదని ఈ అలీ ఏ లెక్కన విన్నర్ అవుతాడు?
Samayam Telugu | Updated:
Aug 26, 2019, 08:37PM IST
Ali Raza: బిగ్ బాస్ 3 విన్నర్ అలీ రజానా? కోపిష్ఠికి టైటిల్ ఏ లెక్కన?
బిగ్ బాస్ సీజన్ ప్రారంభమై 36 రోజులైంది. నాగార్జున హోస్ట్‌గా 16 మంది కంటెస్టెంట్స్‌తో ప్రారంభమైన ఈ రియాలిటీ షో ఐదో వారం నాటికి ఐదుగురు కంటెస్టెంట్స్ సూట్ కేస్ సర్దేసి బిగ్ బాస్ హౌస్ నుండి బయటకు వచ్చేశారు.
తొలివారంలో హేమ, రెండో వారంలో జాఫర్, మూడో వారంలో తమన్నా, నాల్గోవారంలో రోహిణి, ఐదో వారంలో అషు రెడ్డిలు ఒక్కొక్కరుగా ఎలిమినేట్ అయ్యారు. 16 మందిలో ఇక మిగిలింది 11 మంది మాత్రమే.
Read Also: అషు రెడ్డి బ్యాక్ టు బిగ్ బాస్.. వైల్డ్ కార్డ్ చస్కా మస్కా?
ఇక ఈ 11 మందిలో బిగ్ బాస్ విన్నర్ అయ్యేదెవరన్నదానిపై ఇంకా 65 రోజుల ఆట మిగిలి ఉండగానే లెక్కలు మొదలయ్యాయి. ఇందుకోసం గత రెండు సీజన్ల విన్నర్స్, రన్నర్స్‌‌ని ఏ ప్రాతిపదిక ఆడించారు? విజేతలెలా అయ్యారంటూ విశ్లేషణలు మొదలుపెట్టారు.
మూడో సీజన్‌లో టైటిల్ ఫేవరేట్‌గా బిగ్ బాస్ హౌస్‌కి అడుగుపెట్టింది యాంకర్ శ్రీముఖి. ఆమెతో పాటు వరుణ్ సందేశ్ కూడా టైటిల్ కోసం భార్యతో సహా గట్టి పోరాటమే చేస్తున్నారు. ఇక మిగిలిన బాబా భాస్కర్, రవి, అలీ రజా, శివజ్యోతి, వితికా, పునర్నవి, హిమజ, మహేష్ ఇలా 11 మంది కంటెస్టెంట్స్ టైటిల్ కోసం పోటీ పడుతున్నప్పటికీ వీరిలో బిగ్ బాస్ విన్నర్ అయ్యేది ఒక్కరే కావడంతో ఆ ఒక్కడు అలీ రజా అంటూ కొత్త విశ్లేషణలు మొదలయ్యాయి.
బిగ్ బాస్ హౌస్‌లో కోపిష్ఠిగా అందరితో గొడవలు పెట్టుకుంటున్న అలీనే ఈ సీజన్ విన్నర్ అంటూ కొత్త లెక్కలు బయటకు తీస్తున్నారు. అదేంటంటే.. అలీ బిగ్ బాస్ హౌస్‌లో 11వ కంటెస్టెంట్‌గా అడుగుపెట్టడమే అతడ్ని విన్నర్ చేస్తుందట.
ఇదేం లెక్క అంటే.. బిగ్ బాస్ సీజన్ 1 విజేతగా నిలిచిన శివ బాలాజీ, సీజన్ 2 విజేత కౌశల్‌లు కూడా 11వ కంటెస్టెంట్స్‌గానే హౌస్‌లో అడుగుపెట్టి విజేతలయ్యారట. ఇప్పుడు సీజన్ 3లో 11వ కంటెస్టెంట్‌గా అలీ రజా అడుగుపెట్టడంతో ఈ సీజన్‌కి కూడా 11 సెంటిమెంట్‌ను ఫాలో అవుతారంటూ అతడే బిగ్ బాస్ విన్నర్ అంటూ వార్తలు షికారు చేస్తున్నాయి. అయితే ఈ నంబర్ న్యూమరాలజీ వర్క్ ఔట్ అవుతుందా లేదా? అన్నది అలీ రజా ఎలిమినేషన్‌పై ఆధారపడి ఉంటుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.